Publication: Magyar Közlöny
Issue: MK-2004-14 (Year: 2004, Number: 14)
Era: 2004-2010
Section: szóló 1997. évi LXXXII. törvény alapján történõ vagyonkezelés.
Paragraph Index: 354

h) Opció díja A sorok: 30M2001 ... 30M2999 ismétlõsorok. III. HAVI JELENTÉSEK A Felügyeleti jelentésben lévõ mérleg, eredmény-kimutatás és mérlegen kívüli nyilvántartások tartalmának, érté- 2004/14. szám kelésének stb. meg kell egyeznie a befektetési vállalkozásokra vonatkozó számviteli kormányrendeletben, illetve a számviteli törvényben elõírtakkal, de figyelemmel kell lenni a jelen „Kitöltési Útmutató”-ban meghatározott eltéréseket. A felügyeleti mérlegben jelentett állományoknak meg kell egyezniük a hó végére lezárt fõkönyv állományaival. A fõkönyv zárásának a hónap utolsó napjára vonatkozó helyesbítés elvégzésével kell megtörténnie. A fõkönyv helyesbítése az alábbiakat jelenti: — az állományokból ki kell venni a hónap utolsó napja után esedékes tételeket, és — az állományokba be kell számítani a hó vége utáni ötödik munkanapig ismertté vált, a hónap utolsó napjáig még le nem könyvelt, de a teljesített, tárgyhónapot érintõ tételeket. A számviteli és egyéb nyilvántartások részletezésének biztosítania kell, hogy abból a felügyeleti jelentés által igényelt részletezõ adatok is megállapíthatók legyenek. A havi fõkönyv zárásakor a deviza- és valutakészletek, valamint külföldi pénzértékre szóló követelések és kötelezettségek hó végi állományát — év közben is — az adatszolgáltatóra érvényes számviteli elõírások szerinti devizaárfolyamon forintra átszámított értéken kell közölni. A devizában fennálló állományok forintértékét az éves jelentésekben az év végére vonatkozó számviteli szabályok szerinti árfolyamon, átértékelés szerinti értéken kell jelenteni. Az Szmt. alapján a befektetési vállalkozások 2004. január 1-jétõl — már a 2003. évrõl készített üzleti beszámolóban is — alkalmazhatják a valós értéken történõ értékelést. A felügyeleti mérleg- és eredmény-kimutatás sorok szerkezete azzal a feltételezéssel került kialakításra, hogy a befektetési vállalkozások a valós értéken történõ értékelést alkalmazása mellett döntenek. Azok, akik nem alkalmazzák a valós értéken történõ értékelést, a sorokat úgy töltsék ki, mintha minden instrumentumukat az Szmt. szerinti „Lejáratig tartott pénzügyi eszköz”-ök (ideértve „a gazdálkodó által keletkeztetett kölcsön- és más követelés”-t is) vagy az „Egyéb pénzügyi kötelezettség”-ek közé sorolták volna be, de valós értékelés egyéb sorai ne írjanak nullát, hanem hagyják azokat üresen. A mérleg minden sora forint a), deviza b) és összesen c) mezõket tartalmaz. Az egyes sorokon a külföldi pénznemben fennálló (valuta vagy deviza) követelések, illetve kötelezettségek — a mérlegnél elõírt árfolyamon — forintra átszámított összegét kell a devizamezõben szerepeltetni. A mérleg forrásoldalán a számvitel elõírásai alapján negatív összegként szerepeltetendõ állományokat (be nem fizetett jegyzett tõke) negatív elõjellel, az eredménytartalék és eredményadatokat elõjel helyesen kell jelenteni. A fõkönyvi adatokkal nem alátámasztható állományi adatok vonatkozási ideje a hónap utolsó kereskedési napja. 31A kezdetû, a felügyeleti mérleg eszközeit bemutató sorok A sorokhoz tartozó mezõk:

Source: https://magyarkozlony.hu/hivatalos-lapok/36e03abe4d7d4734e79e49fa71f9a3f9725c0735/dokumentumok/6b57de4f86167a36195933cc1ce8677f1994b486/letoltes